UEFA decide săptămâna viitoare ce se întâmplă cu toate competiţiile, inclusiv EURO 2020.
UEFA va organiza o videoconferinţă cu toţi membrii afiliaţi pentru a stabili soarta competiţiilor pe care le organizează. Şedinţa va avea loc marţi, 17 martie. UEFA ar putea decide suspendarea tuturor competiţiilor din cauza coronavirusului.
UEFA va decide săptămâna viitoare ce se întâmplă cu toate competiţiile pe care le organizează. Forul european organizează o videoconferinţă, pe 17 martie, la care vor participa toţi membrii afiliaţi.Părţile implicate vor decide care va fi răspunsul UEFA faţă de epidemia de coronavirus. Discuţiile vor viza toate competiţiile interne şi europene, cum ar fi Liga Campionilor, Europa League, dar şi EURO 2020. Presa internaţională scrie că sunt şanse mari ca toate competiţiile să fie suspendate sau amânate.În aceste condiţii, partidele din această seară, din Europa League, ar urma să se dispute aşa cum a fost stabilit iniţial. Doar meciurile Sevilla-AS Roma şi Inter-Getafe au fost amânate.Serie A şi La Liga, două dintre cele mai importante campionate din Europa, au fost deja suspendate, iar în România s-a luat o măsură similară, până la 31 martie.